Nigerija: Štrajk zbog cena goriva
Zategnutost se povećava u velikim gradovima širom Nigerije, u kojima desetine hiljada ljudi protestuju zbog naglog poskupljenja goriva
Očevici kažu da je policajac ubio jednog demonstranta u glavnom trgovačkom centru Lagosu. Dve osobe su ubijene u mestu Kano. Pripadnici specijalne policije u Lagosu su u raznim delovima grada posmatrali kako demonstranti blokiraju ulice, pale automobilske gume i skandiraju parole protiv politike predsednika Gudlaka Džonatana. Hiljade Nigerijaca su danas počele štrajk širom zemlje u znak protesta zbog prošlonedeljne odluke vlade da potrošačima ukine popularne subvencije. Cene goriva su udvostručene za jedan dan na oko 88 centera za litar. Demonstracije su dovele do praktične paralize velikih gradova, uključujući prestonicu Abudžu. „kaže jedan od stanovnika Abudže. Glavni sindikati u zemlji su pozvali na štrajkove da bi izvršili pritisak na vladu da vrati subvencije. Savetnik predsednika Gudlaka Džonatana međutim tvrdi da će ukidanje subvencija u dugoročnom smislu biti korisno za građane. Vlada obećava da će osam uštedjenih milijardi dolara investirati u infrastrukturu u zemlji i socijalne programe.